**Üllés Nagyközségi Önkormányzat Képviselő-testületének**

**9/2017. (V. 24.) önkormányzati rendelete**

**a 2016. évi költségvetéséről szóló 1/2016. (II. 10.) önkormányzati rendelete módosításáról**

Üllés Nagyközségi Önkormányzat Képviselő-testülete

az Alaptörvény 32. cikk (2) bekezdésében meghatározott eredeti jogalkotói hatáskörében,

az Alaptörvény 32. cikk (1) bekezdés f) pontjában meghatározott feladatkörében eljárva

a következőket rendeli el:

1. **§**

Üllés Nagyközségi Önkormányzat 2016. évi költségvetéséről szóló 1/2016.(II.10.) önkormányzati rendelete (a továbbiakban: rendelet) 2.§ -a helyébe a következő rendelkezés lép:

(1) A Képviselő-testület az Önkormányzat 2016. évi költségvetésének **bevételi főösszegét** (az önkormányzat költségvetési szervei részére biztosított támogatás bevételi előirányzata nélkül) **732.394.103** Ft-ban, **kiadási főösszegét 732.394.103** Ft-ban állapítja meg.

(2) A Képviselő-testület a költségvetés **működési bevételi főösszegét** **581.716.327** Ft-ban, **kiadási főösszegét** **581.716.327** Ft-ban (az önkormányzat költségvetési szervei részére biztosított támogatás előirányzata nélkül) állapítja meg.

(3) A Képviselő-testület a költségvetés **felhalmozási bevételi főösszegét** **150.677.776** Ft-ban, **kiadási főösszegét** **150.677.776** Ft-ban állapítja meg.

(4) Az Önkormányzati költségvetés működési és felhalmozási bevételi, illetve kiadási előirányzatait mérlegszerűen e rendelet **1. számú melléklete** tartalmazza.

**2.§**

A rendelet 3.§-a helyébe a következő rendelkezés lép:

(1) A 1. § szerinti bevételi főösszegnek az önkormányzat és költségvetési szervei szerinti bontásban megállapított költségvetését előirányzat csoportok és kiemelt előirányzatok szerinti részletezésben és kötelezető feladatok, önként vállalt feladatok, államigazgatási feladatok szerinti bontásban e rendelet **2. számú melléklete** tartalmazza.

(2) A 1. § szerinti kiadási főösszegnek az önkormányzat és költségvetési szervei szerinti bontásban megállapított költségvetését előirányzat csoportok és kiemelt előirányzatok szerinti részletezésben és kötelező feladatok, önként vállalt feladatok, államigazgatási feladatok szerinti bontásban e rendelet **3. számú melléklete** tartalmazza.

(3) A Képviselő-testület a 2016. évi költségvetésén belül a kötelezően ellátott feladatai kiadási előirányzatát (az önkormányzat költségvetési szervei részére biztosított támogatás előirányzata nélkül) **679.788.835** Ft-ban állapítja meg.

(4) A Képviselő-testület a 2016 évi költségvetésén belül az önkormányzat önként vállalt feladatai kiadási előirányzatát **52.000.847**Ft-ban állapítja meg.

(5) A Képviselő-testület a 2016 évi költségvetésén belül az állami (államigazgatási) feladatok kiadási előirányzatát **604.421** ezer Ft-ban állapítja meg.

**3.§**

1. A rendelet 4. számú melléklete helyébe a rendelet 4. számú melléklete lép.
2. A rendelet 12. számú melléklete helyébe a rendelet 5. számú melléklete lép.

**4. §**

Jelen rendelet a kihirdetését követő napon lép hatályba.

|  |  |
| --- | --- |
| Nagy Attila Gyula  polgármester | Dr. Borbás Zsuzsanna  jegyző |

A rendelet kihirdetve:

2017. május 24. napján.

|  |
| --- |
| Dr. Borbás Zsuzsanna  jegyző |
|  |